Ιστορίες πολιτικής ελαφρότητας | Protagon.gr\nΠλαστογραφώντας τον Αρκά\nΑριστερά το ψεύτικο σκίτσο του Αρκά. Δεξιά το αντι-Αρκάς tweet του Γιώργου Καραμέρου\nΗταν ζήτημα χρόνου. Με τη δεύτερη φορά που ο Κυριάκος Μητσοτάκης (σ.σ.: ελλείψει δικής του original ανάλυσης) χρησιμοποίησε σκίτσα του Αρκά για να επιτεθεί στον Αλέξη Τσίπρα, άρχισε και η αντεπίθεση. Το σύνθημα δόθηκε πρώτα με tweet του Περιφερειάρχη Βορείου Αττικής Γιώργου Καραμέρου ο οποίος έγραψε πως «ο κανονικός Αρκάς μάλλον απήχθη. Δεν εξηγούνται τόσα άνοστα και εμπαθή» (σ.σ.: Σχόλια; Σκίτσα; Δεν συνεχίζει το κείμενο). Και από κάτω ένα μάλλον παραλλαγμένο σκίτσο που καυτηριάζει το περίφημο tweet του Αλέξη Τσίπρα για τους πολιτικούς που πρέπει να μιλάνε τη γλώσσα της αλήθειας.\nΚαι μετά από λίγο κυκλοφόρησε το πρώτο ψεύτικο σκίτσο. Που παραπλάνησε πολλούς. Και ειδικά όσους δεν είχαν την προνοητικότητα να «κλικάρουν» στη σελίδα του Αρκά και να διαπιστώσουν αν δημοσιεύθηκε κάτι εκεί.\nΒέβαια οι πιο παρατηρητικοί θα μπορούσαν να το καταλάβουν από δύο χαρακτηριστικές λεπτομέρειες: πρώτον, η γραμματοσειρά ήταν λίγο πιο λεπτή από αυτήν που χρησιμοποιεί ο σκιτσογράφος. Και δεύτερον το «ότι» στη φράση «Ο Αρκάς είναι για τον Κυριάκο Μητσοτάκη ό,τι ο Σάκης Ρουβάς για την Μαριάννα Βαρδινογιάννη» είναι αναφορικό και παίρνει κόμμα. Λάθος που δεν θα έκανε ποτέ ο original Αρκάς.\nΒέβαια εκείνο που μένει δεν είναι το ίδιο το fake σκίτσο αφού γρήγορα διαδόθηκε περι τίνος πρόκειται. Εξάλλου μαζί με το ορθογραφικό λάθος η ποιότητα ενός tweet που προέρχεται από κλασικό συριζαϊκού τρολ κάνει μπαμ.\nΣτην πραγματικότητα εκείνο που απομένει είναι η δυσανεξία εκ μέρους του ΣΥΡΙΖΑ στη σάτιρα. Διότι ως σάτιρα στρέφεται εναντίον της εξουσίας. Και ότι αν δεν τους αρέσει ο Αρκάς και αυτά που λέει, το πιο εύκολο είναι να δημιουργήσουν έναν «δικό» τους Αρκά που λέει αυτά που τους συμφέρουν. Δηλαδή το ακριβώς αντίθετο από ό,τι έχουν μάθει ως σάτιρα από τον Λάκη Λαζόπουλο.\nΚαι από την επίσημη σελίδα του Αρκά βγήκε ανακοίνωση για την πλαστογραφία.\nΟ Πάνος Καμμένος - Κλουζό, ξαναχτυπά!\nΜια νέα στολή, προβάρησε από το βήμα της Βουλής κατά τη συζήτηση για το Ασφαλιστικό ο Πάνος Καμμένος: αυτήν του επιθεωρητή Κλουζό. Και το καλύτερο είναι ότι δεν χρειάστηκε καν να τη φορέσει. Γιατί ήταν τόσο πολύ ταυτισμένος με τη σκέψη του συγκεκριμένου χαρακτήρα που αρκούσε το 20λεπτο της ομιλίας του για να γίνει ο συσχετισμός και να τον δει κανείς ντυμένο έτσι.\nΚατ’ αρχήν όπως και ο ίδιος ο επιθεωρητής Κλουζό, έδειξε ότι αντιλαμβάνεται μια κάπως ιδιόμορφη εκδοχή της πραγματικότητας. Φέρνοντάς την και προσαρμόζοντάς την πιο κοντά στις επιθυμίες του από όσο (σ.σ.: για να το πούμε κομψά…) η ίδια η πραγματικότητα είναι διατεθειμένη να έρθει. Βέβαια δεν είναι ασυνήθιστο αυτό για κάποιον ακόμα επιμένει να χρησιμοποιεί ό,τι μαζεύει από το διαδίκτυο σαν αληθινό. Αλλά χθες – ίσως και επηρεασμένος από το νέο αγαπημένο του σπορ, το paintball, για το οποίο έχει βρει επενδυτές (σ.σ.: παρακαλώ, όχι γέλια…) προκειμένου να τους νοικιάσει στρατόπεδα (σ.σ.: είπαμε, όχι γέλια!) από το προσωπικό του ΤΑΙΠΕΔ – έφθασε σε νέα επίπεδα. Σαν να είχε ένα απασφαλισμένο όπλο λάσπης και πυροβολούσε προς πάσα κατεύθυνση (σ.σ.: όπως κάνει και ο επιθεωρητής Κλουζό, άλλωστε).\nΣτο κάτω κάτω μόνο κάποιος ταυτισμένος με τον επιθεωρητή Κλουζό, δηλαδή κάποιος που κατά καιρούς έχει προσφέρει άφθονο γέλιο με τα σχόλιά του και τις εμφανίσεις του θα μπορούσε να απαιτήσει με τέτοιο τόνο από τους άλλους σοβαρότητα όπως απαιτούσε ο Πάνος Καμμένος από το βήμα της Βουλής (σ.σ.: ειδικά όταν η Σοφία Βούλτεψη τον ρώτησε ειρωνικά αν «τελείωσε ο πόλεμος…).\nΜόνο κάποιος με ψυχοσύνθεση Κλουζό θα μπορούσε να κατηγορήσει ένα site που δεν γουστάρει για διαπλοκή επειδή παίρνει νόμιμα διαφήμιση (σ.σ.: ναι για το protagon μίλησε…) – ενώ όσα blogs γουστάρει και χρησιμοποιεί ως αναφορές στο αγαπημένο του paintball με λάσπη – απλώς «παίρνουν νόμιμα διαφήμιση» (σ.σ.: ή το πολύ πολύ διορίζει σε υπουργεία τους επικεφαλής τους).\nΚαι φυσικά μόνο ο Κλουζό (ή κάποιος που πλέον ενδιαφέρεται να απευθυνθεί μόνο σε Κλουζό) θα κατηγορούσε την αντιπολίτευση ότι επιτελεί εθνική μειοδοσία επειδή δεν στηρίζει την κυβέρνηση – την ίδια στιγμή που κι εκείνος έκανε ακριβώς το ίδιο όταν ήταν στη θέση της.\nΟπότε δεν μένει παρά να περιμένουμε την επόμενη μεταμόρφωση του Πάνου Καμμένου. Εστω και χωρίς στολή, αφού αυτήν πλέον μπορούμε και να την φανταζόμαστε. Με τον ίδιο τρόπο που κάποιος περιμένει το επόμενο επεισόδιο από τον Mister Bean ας πούμε. Ή από τον Benny Hill.\nΠοιος είναι ο ασπροντυμένος άντρας στα υπουργικά έδρανα;\nΗ φωτογραφία από την ολομέλεια κατά τη συζήτηση και την ψηφοφορία του Ασφαλιστικού έχει κυκλοφορήσει όπως κυκλοφορούν οι αφίσες εξαφάνισης του Amber Alert. Με λεζάντα «όποιος γνωρίζει κάτι για την ταυτότητα του εικονιζόμενου «παγωτατζή» ας στείλει μήνυμα, κοκ…».\nΔεν είναι μόνο ότι ο άγνωστος άνδρας στη φωτογραφία κάθεται με χαρακτηριστική χαλαρότητα στα υπουργικά έδρανα κατά τη διάρκεια μιας τόσο κρίσιμης συνεδρίασης. Αυτό ας πούμε μπορεί να δικαιολογηθεί από την γενικευμένη μποέμικη χαλαρότητα του κυβερνώντος κόμματος.\nΑλλά να κάθεται και στην ιερή θέση του Αλέκου Φλαμπουράρη; Εκεί δίπλα στο πεζούλι του προεδρείου που ενίοτε ο υπουργός Επικρατείας και Πνευματικής Καθοδήγησης Τσίπρα ακουμπάει το ρόφημά του; Τόση ασέβεια πια;\nΠάντως από το πρωί οι εικασίες για την ταυτότητά του δίνουν και παίρνουν. Οπως γράφει στον προσωπικό του λογαριασμό στο Facebook ο Νίκος Χασαπόπουλος που ανέβασε τη φωτογραφία «ο Λοβέρδος στοιχημάτισε ότι πρόκειται για νοσοκόμο, ο Αμυράς για πλανόδιο παγωτατζή, ενώ δύο νεοδημοκράτες έριξαν την ιδέα ότι πρόκειται για καφετζή». Τέλος στα σχόλια κάτω από τη φωτογραφία, έπαιξε και η πιθανότητα να πρόκειται για νεκροθάφτη (σ.σ.:!!!).\nΠάντως, ενώ η αναζήτηση της ταυτότητας του κυρίου συνεχίζεται, ας μην παραβλέψουμε και την πιθανότητα να πρόκειται είτε για κάποιον που έφερε τα απαραίτητα cheesecake στον Νίκο Βούτση είτα για κάποιον νεοδιορισμένο με κάποια από τις τροπολογίες που πέρασαν χθες και ο οποίος απλώς δεν κατάλαβε καλά τη θέση του στο κυβερνητικό σχήμα.\nΗ κυβέρνηση ανακάλυψε την Χρονομηχανή!\nΤο έγγραφο που αποδεικνύει ότι οι δύο δημοσιογράφοι θα εργαστούν στο παρελθόν\nΟσο κι αν οι αρμόδιοι τηρούν απόλυτη μυστικότητα γύρω από το θέμα, τα στοιχεία είναι αδιάσειστα. Ο ΣΥΡΙΖΑ κατέχει το μυστικό για το ταξίδι στον χρόνο. Είναι άγνωστο αν η ιστορική αυτή ανακάλυψη οφείλεται σε κάποιο από τα απόρρητα σχέδια που χρηματοδοτεί το υπουργείο Εθνικής Αμυνας, σε κάποιον από τους μετακλητούς ή στην κρυμμένη επιστημονική ικανότητα κάποιου στελέχους. Το σίγουρο είναι ότι υπάρχει. Και πρόκειται να τεθεί σύντομα σε εφαρμογή.\nΑυτό αποκαλύπτει ξεκάθαρα μια από τις 26 τροπολογίες που έχουν επισυναφθεί στο νομοσχέδιο για την έρευνα (σ.σ.: προφανώς από εκεί πήρε το όνομά του το νομοσχέδιο, γιατί χρειάζεται πολλή έρευνα για να βρει κανείς ποιους αφορούν οι τόσες φωτογραφικές τροπολογίες και τα ρουσφέτια που περιλαμβάνει). Σύμφωνα πάντως με την συγκεκριμένη τροπολογία δημιουργούνται δύο επιπλέον θέσεις δημοσιογράφων στο γραφείο Τύπου του υπουργείου Εσωτερικών και Διοικητικής Ανασυγκρότησης. Η δαπάνη αυτή όπως αναφέρεται «εκτιμάται στο ποσό των 63.000 περίπου ετησίως (σ.σ.: μικρό διάλειμμα για να γελάσουμε με τη λέξη «περίπου»). Ητοι γύρω στα 2.500 ευρώ το μήνα μικτά.\nΜέχρι εδώ καλά (σ.σ.: τρόπος του λέγειν δηλαδή, αλλά τέλος πάντων). Η αποκάλυψη όμως έρχεται στη συνέχεια. Οπως σημειώνεται στο έγγραφο που έχει ημερομηνία 26 Απριλίου 2016 και υπογράφεται από τον Ευκλείδη Τσακαλώτο και τον Νίκο Τόσκα «για το τρέχον έτος η δαπάνη ανέρχεται στο ποσό των 80.000 ευρώ λόγω της αναδομικής σύστασης των θέσεων αυτών από τις 23 Σεπτεμβρίου 2015!\nΔηλαδή οι δημσιογράφοι που θα προσληφθούν θα γυρίσουν πίσω στο χρόνο (σ.σ.: λίγο μετά τις εκλογές για την ακρίβεια) και θα εργαστούν από το παρελθόν φροντίζοντας να αλλάξουν την μελλοντική εξέλιξη των πραγμάτων ώστε να επηρεάσουν το παρόν!\nΠρόκειται δηλαδή για μια σημαντική στιγμή στην παγκόσμια πολιτική ιστορία που όμοιά της έχουμε δει μόνο στο σινεμά. Γιατί αλλιώς θα πρέπει να υποθέσει κανείς ότι οι συγκεκριμένοι δημοσιογράφοι απλώς «πληρώνονται» με τον τρόπο αυτόν για κάποιες άλλες «ανεπίσημες» υπηρεσίες, πράγμα που κανείς δεν μπορεί να πιστέψει (σ.σ.: αφού ως γνωστόν οι «πληρωμένοι γραφιάδες της διαπλοκής», οι «εντεταλμένοι σε υπηρεσία» και τα «έμμισθα trols» ανήκουν μόνο στους αντιπάλους της κυβέρνησης).\nΟπότε το μόνο που μένει είναι να περιμένουμε την δημοσίευση των ονομάτων στην Εφημερίδα της Κυβερνήσεως για να πειστούν και οι περισσότεροι καχύποπτοι. Που προφανώς θα διαπιστώσουν ότι οι δημοσιογράφοι δεν διατηρούσαν κάποιο blog ή κάποιον λογαριασμό στα social media που «εξυπηρετούσε» την κυβέρνηση και τώρα «αμοίβονται» για τις υπηρεσίες τους αναδρομικά. Και ότι η επιλογή τους έγινε με καθαρά αξιοκρατικά κριτίρια και την ικανότητά τους να εκπληρώσουν αυτή τη δύσκολη αποστολή στο παρελθόν…\nΟ Θόδωρος Ρουσσόπουλος απαντά (λέμε τώρα...) ως «Ναύαρχος Γελεβουρδέζος»\nΓια να φτάσει κανείς στο σημείο όπου ο πρώην υπουργός της κυβέρνησης Καραμανλή αναφέρει τον πολυαγαπημένο χαρακτήρα της ταινίας «Δεσποινίς Διευθυντής» πρέπει να ξεπεράσει το υπαρξιακό ερώτημα «τι σημασία έχει η γνώμη του Θόδωρου Ρουσόπουλου για οτιδήποτε;».\nΕίναι η νοσταλγία για μια εποχή που κανείς δεν ασχολούνταν με την πτώχευση και η μοναδική αγωνία στην πολιτική ατζέντα ήταν «πότε θα κάνει ανασχηματισμό ο Κώστας Καραμανλής»;\nΕίναι ότι η μακρόχρονη απομάκρυνση από την πολιτική σκηνή που μεταμορφώνει τον καθένα (σ.σ.: μέσω της ευεργετικής διαδικασίας της λήθης) σε «πάνσοφο Γέροντα» που εκτοξεύει χρησμούς;\nΕίναι το ταπεινό ένστικτο του «κουτσομπολιού» που μας έλκει στην «τιποτολογία», όπως τα μυγάκια το φως; Ή είναι η ελπίδα ότι θα πέσουμε πάνω σε επικές απαντήσεις του τύπου «ο Προκόπης Παυλόπουλος εκφράζεται με τη γλώσσα του πνευματικού ανθρώπου και της καρδιάς (…) και εκφράζει τις ψυχές πολλών πολιτών και αυτό μου είναι αρκετό»; Ναι, αυτό ακριβώς απαντάει ο Θόδωρος Ρουσόπουλος (σ.σ.: σαν πνευματικός τύπου Εφραίμ… – ουπς!) όταν ερωτάται για την περίφημη δήλωση του Προκόπη Παυλόπουλου σχετικά με το νόμισμα.\nΟμως η κορυφαία στιγμή της συνέντευξης του πρώην υπερυπουργού στα Νέα εντοπίζεται εκεί όπου ερωτάται από την Αγγελική Καραγεώργου για το «αν υπάρχει πράγματι φλερτ της Καραμανλικής πτέρυγας με τον Αλέξη Τσίπρα».\nΣτο σημείο αυτό ο πρώην υπουργός Tύπου απογειώνεται: «Υπερβολές του κιτρίνου Τύπου που έλεγε και ο ηθοποιός Δημήτρης Νικολαΐδης ως ναύαρχος Γελεβουρδέζος στην ταινία «Δεσποινίς διευθυντής» (σ.σ.: ναι, έτσι ακριβώς απαντάει!).\nΜια μικρή λεπτομέρεια μόνο: Οταν ο ναύαρχος Γελεβουρδέζος απαντούσε έτσι για τα «κατορθώματά του» στην πραγματικότητα δεν τα διέψευδε. Το αντίθετο μάλιστα. Τα παραδέχονταν με χαριτωμένα κωμικό τρόπο. Οπως μάλλον κάνει και ο Θόδωρος Ρουσόπουλος.\nΟ Νίκος Παππάς πρόδωσε τις επαναστατικές αρχές της ανορθογραφίας!\nΗταν ένα από αυτά τα «τιτιβίσματα» ρουτίνας που κάνει το επιτελείο κάθε πολιτικού, όσο εκείνος βρίσκεται μπροστά από μια κάμερα ή ένα μικρόφωνο. Οση ώρα λοιπόν ο υπουργός Επικρατείας, Καναλιών και Εξώδικων έδινε συνέντευξη στον ομόσταυλο σταθμό Στο Κόκκινο, το επιτελείο του (σ.σ.: δηλαδή τα κομματικά στελέχη που εργάζονται ως μετακλητοί…) επέλεγε τα καλύτερα και τα «χάριζε» στην αιωνιότητα μέσω twitter. Μόνο που αυτός που το ανέλαβε είχε μια κάπως χαλαρή σχέση με την ορθογραφία (σ.σ.: θα μπορούσε να υποθέσει κανείς ότι ήταν ο Νίκος Καρανίκας, αλλά σε αυτή την περίπτωση τα λάθη θα ήταν περισσότερα…).\nΠάντως το περίεργο δεν είναι ότι το team των μετακλητών έγραψε τον «γνώμονα» ως «γνόμωνα». Αυτό είναι αναμενόμενο. Το περίεργο είναι ότι μετά από λίγο έσπευσαν να το διορθώσουν! Με άλλα λόγια υπέκυψαν στον ελιτίστικο ψυχαναγκασμό της ορθογραφίας, προδίδοντας όλους αυτούς τους συντρόφους που έχουν υπερασπιστεί την επαναστατικότητα της αγραμματοσύνης…\nΟ Θανάσης Παπαχριστόπουλος είναι και μαρτυριάρης...\nΕίναι εκείνη η κρίσιμη στιγμή που έχεις αρχίσει να το λες και ξαφνικά συνειδητοποιείς ότι σε ακούν και κάποιοι που δεν πρέπει (σ.σ.: ο πλανήτης ολόκληρος δηλαδή…). Και προς στιγμήν σταματάς. Και μετά παίζεις τα μάτια αριστερά δεξιά για να δεις αν σε παίρνει να διακόψεις και να το κάνεις γαργάρα. Ομως συνειδητοποιείς ότι είναι ήδη αργά. Οπότε ολοκληρώνεις τη φράση σου και τρέχεις μετά να τα μαζέψεις λέγοντας το γνωστό αστείο περι παρερμηνείας…\nΕίναι ακριβώς η σκηνή που ο Θανάσης Παπαχριστόπουλος (σ.σ.: γνωστός και ως «η χαρά του ανακριτή») αποκαλύπτει ανοιχτά κάτι που μέχρι εκείνη τη στιγμή ήταν κοινό μυστικό μεν αλλά δεν είχε ξεφύγει εκτός προσχημάτων. Οτι η κυβέρνηση προσπάθησε με παρακρατικές μεθόδους υποκόσμου να παγιδεύσει το ΔΝΤ. Το πρόβλημα όμως είναι ότι στον πραγματικό υπόκοσμο (σ.σ.: και όχι στον ερασιτεχνικό, γκαφατζίδικο, που θυμίζει κωμωδία με τον Μίστερ Μπιν), φροντίζουν να μην ενημερώνουν τους Παπαχριστόπουλους. Ή ακόμα καλύτερα, να μην έχουν Παπαχριστόπουλους.\nΠροσέξτε την παύση και το παίξιμο των ματιών του μόλις λέει τη φράση «…έβγαλε στη φόρα τους διαλόγους Τόμσεν – Βελκουλέσκου…»\nΕλένη Αυλωνίτου: η show woman της Αννίτας\nΥπάρχει μια κατηγορία τηλεοπτικών καλεσμένων που θα μπορούσαν να ονομαστούν «ειδικού σκοπού». Είναι αυτοί που έχουν βγει ξαφνικά από την αφάνεια λέγοντας μια επική χοντράδα, έγιναν αντικείμενο συζήτησης και στη συνέχεια τους καλούν παντού για να την επαναλάβουν. Κι εκείνοι δέχονται, μη ξέροντας πώς να διαχειριστούν αυτή την ξαφνική δημοσιότητα και πιστεύοντας πως έχουν βρει ακροατήριο που τους ακούει στα σοβαρά. Μέχρι να βαρεθεί το κοινό και να επιστρέψουν πίσω στη λήθη.\nΤυπικό παράδειγμα η Ελένη Αυλωνίτου του ΣΥΡΙΖΑ. Συγκέντρωσε επάνω της τα φώτα της δημοσιότητας όταν δήλωσε στο Mega ότι εμείς «σώσαμε το ΔΝΤ». Το επανέλαβε στον Σκάι λίγες μέρες αργότερα. Και την περασμένη Τρίτη κλήθηκε να κάνει τηλεφωνική παρέμβαση με την κλασική της κωμική ρουτίνα (σ.σ.: το «σώσαμε το ΔΝΤ») και στην εκπομπή πολιτικής αποδόμησης ονόματι «Parole» της Αννίτας Πάνια στο Epsilon.\nΟπως είναι φυσικό, η στιγμή κατά την οποία η Ελένη Αυλωνίτου ανακοινώνει τα γνωστά γραφικά ότι «είμαστε λίγο πριν το τέλος» και ότι «το ΔΝΤ πήρε το κατιτίς του» κάνει το πάνελ της εκπομπής που όπως και να το κάνουμε είναι μαθημένο από γραφικότητες, να ξεσπάσει σε γέλια. Η Αννίτα Πάνια έσπευσε να συμπληρώσει μάλιστα ότι «λέμε και κανένα αστείο πού και πού για να περάσει η ώρα (σ.σ.: προκειμένου να είναι σίγουρη ότι δεν θα «παρεξηγηθεί» και δεν θα γίνει ρεζίλι στους τηλεθεατές της ότι παίρνει αυτή τη δήλωση στα σοβαρά) και το απόσπασμα της εκπομπής έκανε θραύση στα social media και στο internet (σ.σ.: ενώ πολλοί ήταν εκείνοι που σχολίασαν ότι «αυτή», δηλαδή το γέλιο, είναι η ενδεδειγμένη δημοσιογραφική αντίδραση σε παρόμοιες τερατολογίες).\nΤο ερώτημα όμως παραμένει: η κυρία Αυλωνίτου (σ.σ.: που παρεμπιπτόντως συνέχισε απτόητη παρά τα γέλια να μιλάει σοβαρά) είχε την αντίληψη να «ξεσκεπάσει» τον ρόλο του ΔΝΤ στο ελληνικό πρόβλημα αλλά δεν είχε την αντίληψη να καταλάβει καν σε ποια εκπομπή είχε κληθεί να μιλήσει και κυρίως τι σήμαινε η πρόσκληση αυτή για την σοβαρότητα με την οποία αντιμετωπίζονται τα λεγόμενά της; Ή παρασύρθηκε από την πρωτόγνωρη δημοσιότητα και ο ενθουσιασμός άμβλυνε την κρίση της;\nΠοιος αποκαλεί τον Χριστόδουλο «κολλύριο»;\nΟ Πέτρος Τατσόπουλος εκδηλώνει τον ενθουσιασμό του για τον κειμενογράφο του Πατριωτικού Κινήματος Νεολαίας «Χριστόδουλος»\nΞαφνικά εμφανίστηκε μια σελίδα στο Facebook με τίτλο «Πατριωτικό Κίνημα Νεολαίας Χριστόδουλος». Και όλοι υπέθεσαν ότι πρόκειται για (σ.σ.: ακόμα ένα…) νέο κόμμα, εμπνευσμένο από τη ρητορική και τα συλλαλητήρια του μακαριστού Αρχιεπισκόπου – λες και δεν εμφανίστηκαν αρκετά τα τελευταία χρόνια.\nΒέβαια στη σελίδα αναφέρονταν επί λέξει ότι «ο Χριστόδουλος προσφέρει και σήμερα το “πνευματικό, εθνικό και πολιτιστικό κολλύριο” για την ξηροφθαλμία και την πνευματική τύφλωση, την οποία συνειδητά κάποιοι προκάλεσαν στους νοητούς οφθαλμούς μας» (σ.σ.: !!!).\nΗ παραπάνω φράση ενθουσίασε ιδιαίτερα (σ.σ.: και δικαίως…) τον Πέτρο Τατσόπουλο, ο οποίος σε ανάρτησή του στο Facebook δηλώνει ευθαρσώς ότι «εάν ήταν εκείνος ο θεατρώνης του Δελφινάριου, σε αυτόν τον κειμενογράφο, θα πλήρωνε όσο-όσο». «Μα την Παναγία. Οσο-όσο. Λευκή επιταγή θα του έδινα, να συμπληρώσει ο ίδιος το ποσόν. Να τον μπουντρουμιάσω, να γράφει μέρα-νύχτα, να χεστούμε στο τάληρο».\nΠρώτος πάντως από τους γνωστούς «πατριδέμπορους» που έσπευσε να κάνει like ήταν και ο μέγας διώκτης των gay, Νίκος Νικολόπουλος (σ.σ.: ο γνωστός «Ω, Γέροντα την Ευχή…»).\nΜόνο που σήμερα η σελίδα δεν υπάρχει πια. Λες και το κίνημα ξαφνικά εξαφανίστηκε. Πράγμα που σημαίνει δύο πράγματα: είτε οι Αμερικανοί που διαχειρίζονται το facebook κατέβασαν άρον-άρον τη σελίδα έντρομοι από την απήχηση που θα είχε ο λόγος του Μακαριστού Αρχιεπισκόπου (σ.σ.: αμφιβάλετε ότι κάποιοι θα το πιστέψουν και θα πάρουν αυτή την εκδοχή σαν αληθινή;) είτε επρόκειτο για ένα επικό τρολάρισμα.\nΚαι εδώ που τα λέμε, το «πνευματικό, ηθικό και πολιτιστικό κολλύριο» σαν φράση που συνοδεύει την ιδρυτική διακήρυξη, μάλλον συνηγορεί προς την εκδοχή του τρολαρίσματος.\nΜένει μόνο κάποιος να ειδοποιήσει τον Νίκο Νικολόπουλο. Αλλά με τρόπο, μην του έρθει ξαφνικό.\nΟ Παπαμιμίκος στη γραμμή του Καρανίκα και της «Κλακ Φιλμς»\nΗ δικαιολογία είναι «δεν φταίω εγώ, αλλά οι άλλοι που με πολεμούσαν». Κλασικό κομμάτι. Κάθε άνθρωπος σε στιγμή κρίσης το σκέφτεται. Ειδικά όταν βρίσκεται στο επικίνδυνο σταυροδρόμι, εκεί που τελειώνει άδοξα μια καριέρα και σκέφτεται να ξεκινήσει μια άλλη. Τότε μπαίνει στον πειρασμό να το πιστέψει. Είναι ανθρώπινο. Και σε βοηθάει να διαχειριστείς την αποτυχία. Αλλά καλό είναι να το λες στον εαυτό σου. Οχι να το διακηρύττεις δημόσια.\nΑλλά αυτό είναι που κάνει ανθρώπους σαν τον Ανδρέα Παπαμιμίκο να ξεχωρίζουν. Γιατί ο τέως Γενικός Γραμματέας της ΝΔ δεν διστάζει ενεργοποιήσει δημόσια σε συνέντευξή του το επιχείρημα του Νίκου Ξανθόπουλου: «λαϊκο παιδί από τη Λάρισα που ενοχλούσε το σύστημα και γι’ αυτό ήθελαν κάποιοι να τον τελειώσουν» κοκ.\nΒέβαια δεν παραλείπει να παραδεχθεί ότι έκανε λάθη (σ.σ.: σώπα…!) αλλά αυτό στο μυαλό του Ανδρέα Παπαμιμίκου, είναι κάτι που δεν έχει σημασία «γιατί μόνο όποιος δεν δουλεύει δεν κάνει λάθη» (σ.σ.: νούμερο ένα επιχείρημα στα εγχειρίδια management που βρίσκει κανείς στα περίπτερα).\nΣτην ελληνική ταινία του μυαλού του με ήρωα τον ίδιο, η καραμπινάτη αποτυχία του να διοργανώσει υποτυπωδώς εσωκομματικές εκλογές ή η αποτυχία του να εκλέξει συνέδρους η ΟΝΝΕΔ για το συνέδριο, είναι απλά πταίσματα που οφείλουν να του συγχωρεθούν γιατί «δεν γεννήθηκε πορφυρογέννητος» (σ.σ.: δηλαδή δεν ανήκει σε «τζάκια»).\nΜε άλλα λόγια το επιχείρημα του Ανδρέα Παπαμιμίκου δεν διαφέρει σε τίποτα από εκείνο των υποστηρικτών του Νίκου Καρανίκα: «εμείς τα λαϊκά παιδιά που μας πολεμάει η ελίτ, έχουμε ως μόνο επιχείρημα ότι δεν ανήκουμε σε αυτούς. Και για τις αποτυχίες μας δεν φταίμε εμείς αλλά το «σύστημα» που μας βάζει τρικλοποδιές. Οπότε μην επικεντρώνεστε στα λάθη μας αλλά στην καταγωγή μας γιατί χάρη σε αυτήν πρέπει να μας τα συγχωρείτε όλα».\nΠου αποσκοπεί όλο αυτό; Μα στο να ενεργοποιήσει τα γνωστά αντανακλαστικά του «κοινού» για το κακό «σύστημα» και την αδιαμφισβήτητη αγνότητα (σ.σ.: άρα κατά συνέπεια και ικανότητα) όσων βρίσκονται εκτός».\nΛέγεται και αντίστροφος ελιτισμός. Ή καραμπινάτος λαϊκισμός.\nΠώς τολμάς και γελάς Χίλαρι Κλίντον;\nΗ Χίλαρι Κλίντον θεωρείται η επικρατέστερη για την προεδρία των ΗΠΑ, ειδικά στην περίπτωση που ο αντίπαλος της θα είναι ο Ντόναλντ Τραμπ. Τότε, λένε οι αναλυτές, θα λειτουργήσει η λογική των ψηφοφόρων και η πρώην Πρώτη Κυρία και υπουργός Εξωτερικών θα γίνει και Πρόεδρος. Ολα αυτά μέχρι χθες. Διότι πια μίλησε ο Γιάνης Βαρουφάκης. Και αποκάλυψε ότι η Χίλαρι δεν είναι αριστερή, αλλά επικίνδυνη. Πώς θα πάει μετά ο ψηφοφόρος της Μοντάνα να το ρίξει στη Χίλαρι;\n«Επειδή είναι στα αριστερά του Ντόναλντ Τραμπ αυτό δεν σημαίνει ακριβώς ότι είναι εκπρόσωπος της αριστεράς. Είναι σαν να λες ότι ο Αττίλας ήταν αριστερά του Τζέκινς Χαν. Δεν βγάζει πολύ νόημα. Η Κλίντον απέκλεισε τον εαυτό της από την προοδευτική πολιτική όταν στήριξε τον πόλεμο στο Ιράκ, όταν ως υπουργός Εξωτερικών μετείχε σε αυτή την καταστροφή που λέγεται Λιβύη και μάλιστα πανηγύρισε βλέποντας το βίντεο του ακρωτηριασμού ενός πολύ κακού ανθρώπου. Οποιοσδήποτε πανηγυρίζει βλέποντας τον ακρωτηριασμό ακόμη και εχθρού, στο δικό μου μυαλό είναι επικίνδυνος άνθρωπος. Και τέλος, όταν στρατηγικά αλλά και από άποψη, ταυτίστηκε με την Γουόλ Στριτ στην προσπάθεια να μην μεταρρυθμιστεί σοβαρά, μετά από την κατάρρευση του 2008»\nΓια να δείτε προηγούμενες «Βαβέλ» πατήστε εδώ


🍴 Hot καρυκευμένο κρασί - 2020\nHot καρυκευμένο κρασί\nΧρόνος προετοιμασίας: 10 λεπτά Χρόνος μαγειρέματος\n: 30 λεπτά\nΑπολαύστε αυτό το ζεστό ρόφημα που έγιναν με μπαχαρικά και το κρασί αυτό είναι έτοιμο να εξυπηρετήσει σε 30 λεπτά\n1 -. φλιτζάνι καφέ συσκευάζονται\nζάχαρη 2 1/2 - φλιτζάνια χυμό πορτοκαλιού\n1 - φλιτζάνι\nνερό 1/2 - κουταλάκι του γλυκού αλάτι\n- Φλούδες 2 πορτοκάλια, κομμένα σε 1 / λωρίδες 4-ιντσών\n6 - ολόκληρα γαρύφαλλα\n3 - όλη\nμπαχάρι 1 - τεσσάρων ιντσών ραβδί κανέλας\n1 - μπουκάλι (750 χιλιοστόλιτρα) ξηρό κόκκινο κρασί ή μη αλκοολούχα\nκόκκινο κρασί - φέτες πορτοκαλιού, εάν είναι επιθυμητό\n- Πρόσθετες σύνολο σκελίδες, εάν είναι επιθυμητό\n1. Ζεσταίνετε όλα τα συστατικά εκτός από το κρασί, τις φέτες πορτοκαλιού και τα πρόσθετα σκελίδες που βράζουν στο ολλανδικό φούρνο, ανακατεύοντας περιστασιακά. μειώστε τη θερμότητα. Βγάλτε ανοιχτό 15 λεπτά.\n2. Αφαιρέστε φλούδα πορτοκαλιού και μπαχαρικά. Ανακατέψτε το κρασί. Ζεσταίνουμε μόνο μέχρι ζεστούς (μη βράζουμε). Σερβίρετε ζεστό σε κούπες ή γυαλιά με θερμότητα. Γαρνίρετε κάθε μερίδα με πορτοκαλί φέτα γεμάτη με πρόσθετα ολόκληρα γαρύφαλλα.\nΑν σας αρέσει, καλύψτε και ψήστε το καρυκευμένο κρασί μέχρι μία εβδομάδα. Απλά ζεσταίνετε μέχρι να κάψει (δεν βράζουμε) πριν από το σερβίρισμα.\nεσπεριδοειδή και μπαχαρικά, όπως η κανέλα, το γαρύφαλλο και μπαχάρι είναι το μυστικό για να κάνει νόστιμα καρυκεύματα κρασί. Μπορείτε επίσης να χρησιμοποιήσετε τη συσσωρευμένη ζάχαρη σε αυτή τη συνταγή, αλλά η καστανή ζάχαρη προσθέτει μια απολαυστική πινελιά γλυκύτητας καραμέλας.\nΣοκολάτα Cheryl Σοκολάτα Chip Ξανθιά Brownies\nμαύρο και άσπρο Cupcakes\nΤρεις πιπεριές Πρωινό Burritos\nΣοκολάτα Chip-Jam ταινίες\nCheddar-Πράσινη ελιάς Breadsticks\nΨητό κοτόπουλο και ρύζι με λαχανικά του φθινοπώρου\nσπανάκι και τα ζυμαρικά\nΤουρκία Fettuccine Primavera\nΚρεμώδες μπέικον και Butternut Σάλτσα ζυμαρικών\nApple-Glazed χοιρινό ψητό


Σπουδαία νίκη για τους Βετεράνους - ΟΛΥΜΠΙΑΚΟΣ - Olympiacos.org\nΑΡΧΙΚΗ Σπουδαία νίκη για τους Βετεράνους\nΟι παλιές δόξες του Θρύλου, προσέφεραν γκολ και θέαμα, επικρατώντας με 8-5 της ομάδας των παλαιμάχων του Χαϊδαρίου.\nΓκολ και θέαμα απόλαυσαν οι πολυπληθείς φίλαθλοι των Βετεράνων του Ολυμπιακού και του Χαϊδαρίου, σε έναν αγώνα όπου οι θρυλικές μορφές του Ολυμπιακού επιβλήθηκαν 8-5 των βετεράνων του Χαϊδαρίου, με εκπληκτική εμφάνιση του Λουτσιάνο και των άλλων σπουδαίων μορφών της θρυλικής ιστορίας μας, όπως οι Κελεσίδης, Βαμβακούλας, Κοκολάκης, Παχατουρίδης, Βαΐτσης, Καλογερόπουλος, Βούζας, Καρασαββίδης, Καλύκας.\nΣκόραραν οι: Λουτσιάνο (3 γκολ), Καλογερόπουλος (2 γκολ), Παχατουρίδης, Καλύκας, Σιδέρης. Πριν την έναρξη του αγώνα απηύθυνε χαιρετισμό ο Γενικός Γραμματέας του Συνδέσμου των Βετεράνων, Αντώνης Γλύκας. Τιμήθηκε ο Σύνδεσμος Βετεράνων ποδοσφαιριστών του Ολυμπιακού με κύπελλο που παρέλαβε ο Πρόεδρος του, Γιώργος Δαρίβας, από τον Δήμαρχο Χαϊδαρίου, Μιχάλη Σελέκο, και τον Πρόεδρο των βετεράνων του Χαϊδαρίου, Θεόδωρο Αποστολόπουλο. Ιδιαίτερη τιμητική διάκριση έγινε στον Πέτρο Καραβίτη που τίμησε τις φανέλες και των δύο ομάδων.\nΜε την ομάδα των Βετεράνων του Θρύλου αγωνίσθηκαν οι: Κελεσίδης, Βούζας, Βαμβακούλας, Σιδέρης, Αρζένης, Κοκολάκης, Καλύβας, Καρασαββίδης, Παχατουρίδης, Λουτσιάνο, Βαϊτσης, Ασπρογέρακας, Μπονόβας, Σταυρόπουλος, Καλογερόπουλος, Καλύκας, Χρ. Καλτσάς, Μπαρμπαρής, Κουμαριάς, Ρούσσος, Γλύκας, Κωττάκης, Κτενάς, Σάννης, Γαϊτανάρος, Μαντάζης, Παναούσης, Βασιλειάδης, Γ. Γκαβέζος, Βέλλιος, Κ.Καλτσάς. Στην αποστολή ήταν οι Δαρίβας, Γκαϊτατζής, Αγγελής, Σ. Γκαβέζος, Καραβίτης, Γεωργουδάκης, Πολίτης, Λεβαντής, Δαμιανίδης, Κασελίμης και Σταμάτης. Φροντιστές ήταν οι Ρηγούτσος, Τουλγέρογλου και φυσιοθεραπευτής ο Τόλης Κρεούζος.\nΜε την ομάδα των βετεράνων του Χαϊδαρίου αγωνίσθηκαν οι: Χατζηδάκης, Δαμαλίδης, Μπινέκος, Μητσάκης, Μηλιώνης, Πορφύρης, Δρόσος, Αποστολόπουλος, Μπάρκογλου, Διαμαντής, Σαχαρόπουλος, Χατζηκωνσταντίνου, Λαγός, Γιαννάκης, Τζούρος, Βουρλούμης, Χίου, Γιαννακόπουλος, Κιούρκος Γιώργος, Κιούρκος Χρήστος, Σιάκουλης, Τζανακάκης, Σίνης.\nΑκολουθούν οι αγώνες στο Μεσολόγγι τη Δευτέρα (13/05) καθώς και στο Μάτι Αττικής το Σάββατο (18/5).


ΚΙΝΗΜΑ ΥΠΕΡΒΑΣΗ: ΚΟΡΟΪΔΑ\nΕμφάνιση αναρτήσεων με ετικέτα ΚΟΡΟΪΔΑ. Εμφάνιση όλων των αναρτήσεων\nΜΟΝΙΜΩΣ ΣΤΑ ΚΟΡΟΪΔΑ ΤΟΥΣ ΕΛΛΗΝΕΣ Ο ΛΟΓΑΡΙΑΣΜΟΣ ΓΙΑ ΤΙΣ ΤΡΑΠΕΖΕΣ !!!\nΕτικέτες ΔΗΜΟΣΙΟ , ΚΟΡΟΪΔΑ , ΤΡΑΠΕΖΑ ΠΕΙΡΑΙΩΣ , ΤΡΑΠΕΖΕΣ , ΤΧΣ , ΦΟΡΟΛΟΓΟΥΜΕΝΟΙ\nΣΤΗΝ ΥΓΕΙΑ ΤΩΝ ΚΟΡΟΪΔΩΝ: ΣΥΣΤΗΜΙΚΗ ΤΡΑΠΕΖΑ ΚΟΥΡΕΨΕ 80% ΔΑΝΕΙΟ ΚΑΝΑΛΑΡΧΗ !!!\nΚΑΤΑΛΑΒΕΣ ΠΩΣ ΠΑΙΖΕΤΑΙ ΤΟ ΠΑΙΧΝΙΔΙ ΣΤΗΝ ΕΛΛΑΔΑ Ή ΟΧΙ ΑΚΟΜΑ ;;;\nΤην ίδια ώρα που οι τράπεζες έχουν χαρίσει τα κόκκινα δάνεια των φτωχοποιημένων-διαλυμένων νοικοκυριών+επιχειρήσεων από τα μνημόνια+κορωνοϊό στα κοράκια των funds, για να τους πάρουν τα πάντα όλα !!!\nΦυσικά δεν τους ακουμπάει κανείς πλέον τους τραπεζίτες...έχουν ΑΣΥΛΙΑ...Η Δικαιοσύνη ακούει ;;;\n«Κούρεμα» 40 εκ. ευρώ σε δάνειο καναλάρχη\nΠασίγνωστη συστημική τράπεζα, εσχάτως προχώρησε σε γενναίο κούρεμα δανείου, που σχετίζονταν με γνωστό καναλάρχη των Αθηνών. Το δάνειο που μετά μεγάλης δυσκολίας εξυπηρετούνταν, κόντευε να περάσει στα «κόκκινα». Πριν λοιπόν συμβεί αυτό και αφού είχαν πραγματοποιηθεί δυο τρεις συναντήσεις του καναλάρχη με τον τραπεζίτη, ο τελευταίος πείστηκε να προχωρήσει σε «κούρεμα» ύψους 40 εκ. ευρώ, σε δάνειο 50 εκ. ευρώ.\nΗ εξέλιξη αυτή έχει ενοχλήσει και μάλιστα σφόδρα το αφεντικό του ΣΚΑΙ Γιάννη Αλαφούζο, που δυσκολεύεται να κατανοήσει πως ο ανταγωνιστής του, έχει βρει τέτοιες άκρες με τόσο με τον συγκεκριμένο τραπεζίτη, όσο και με το Μαξίμου.\nΕτικέτες ΔΑΝΕΙΟΛΗΠΤΕΣ , ΕΛΛΑΔΑ , ΚΑΝΑΛΑΡΧΗΣ , ΚΟΡΟΪΔΑ , ΚΟΥΡΕΜΑ , ΜΜΕ , ΤΡΑΠΕΖΕΣ\nΣΤΗΝ ΥΓΕΙΑ ΤΩΝ ΚΟΡΟΪΔΩΝ: ΜΟΝΟ ΣΑΜΠΑΝΙΕΣ ΔΕΝ ΑΝΟΙΞΑΝ ΤΡΑΠΕΖΙΤΕΣ+ΚΥΒΕΡΝΗΣΗ ΓΙΑ ΤΗΝ ΑΠΟΦΑΣΗ ΤΟΥ ΑΡΕΙΟΥ ΠΑΓΟΥ ΓΙΑ ΤΗΝ ΤΡΑΠΕΖΙΚΗ ΑΣΥΛΙΑ !!!\nΔιαβάστε τι γράφει το mononews.gr :\nΣαμπάνιες άνοιξαν οι τραπεζίτες και ο Ζαββός\nΗ απόφαση του Αρείου Πάγου, τέλος πάντων η πρόγευση που έδωσε το Ανώτατο Δικαστήριο, για το αν είναι ή όχι συνταγματικός ο νόμος που προστατεύει τα τραπεζικά στελέχη, προκάλεσε μεγάλη ανακούφιση στα στρατηγεία των τραπεζών.\nΜόνο σαμπάνιες δεν άνοιξαν, όπως μου μετέφερε μια από τις πηγές μου, οι διευθύνοντες σύμβουλοι. Ασυγκράτητη χαρά, επί λέξει μου το μετέφερε, ένιωσε και ο Γιώργος Ζαββός, διότι αυτό περίμενε για να βάλει τελεία στη διάταξη με τις δύο αλλαγές στο θεσμικό πλαίσιο που διέπει το Ταμείο Χρηματοπιστωτικής Σταθερότητας.\nΕτικέτες ΑΡΕΙΟΣ ΠΑΓΟΣ , ΑΣΥΛΙΑ , ΔΙΚΑΙΟΣΥΝΗ , ΖΑΒΒΟΣ , ΚΟΡΟΪΔΑ , ΚΥΒΕΡΝΗΣΗ , ΤΡΑΠΕΖΙΤΕΣ\nΕΤΣΙ ΓΙΝΟΝΤΑΙ ΟΙ ΜΠΙΖΝΕΣ: Ο ΛΑΤΣΗΣ ΠΗΡΕ ΜΕ 92€/ΤΜ ΤΟ ΕΛΛΗΝΙΚΟ ΚΑΙ ΠΟΥΛΑΕΙ ΜΕ....11.000€/ΤΜ !!!\nΌπως πάντα στην υγεία των κορόιδων Ελλήνων πολιτών...όπως κάνουν όλοι άλλωστε !!!\nΤι αποκαλύπτει το newmoney.gr:\n- Προσεκτικά και διακριτικά ακούω ότι πλησιάζουν από τη Lamda Developments επιχειρηματίες και άλλα πρόσωπα με αδιαμφισβήτητη οικονομική επιφάνεια και τους ενημερώνουν για τα προς πώληση ακίνητα του Ελληνικού και τις ζητούμενες τιμές. Τα… προσιτά είναι τα διαμερίσματα στους δύο πύργους, εμβαδού περίπου 90 τμ, που προσφέρονται από 800.000 ευρώ έως 1 εκατ. Για τα ρετιρέ φυσικά οι τιμές είναι πολύ υψηλότερες.\nΕτικέτες ΔΗΜΟΣΙΟ , ΕΛΛΗΝΙΚΟ , ΚΟΡΟΪΔΑ , ΛΑΤΣΗΣ , LAMDA\nΤΡΑΠΕΖΕΣ: Η ΕΝΤΟΛΗ ΤΟΥ SSM ΓΙΑ "ΣΤΑΣΗ ΠΛΗΡΩΜΩΝ" & Η ΑΝΑΓΚΗ ΑΥΞΗΣΗΣ ΚΕΦΑΛΑΙΩΝ ΠΟΥ ΕΡΧΕΤΑΙ ΝΟΜΟΤΕΛΕΙΑΚΑ !!!\nΓιατί η μετατροπή των Cocos των 2,040 δισ σε μετοχές συμφέρει την Πειραιώς\nΟι εξελίξεις έχουν δρομολογηθεί και πρακτικά οι αποφάσεις έχουν παρθεί για την Τράπεζα Πειραιώς.\nΤο Bankingnews όπως έγκαιρα έχει αποκαλύψει το Cocos το μετατρέψιμο ομόλογο σε μετοχές ύψους 2,040 δισεκ. ευρώ εντός του Δεκεμβρίου 2020 θα μετατραπεί σε μετοχές με τιμή μετατροπής τα 6 ευρώ.\nΟ SSM o Μόνιμος Εποπτικός Μηχανισμός των τραπεζών που υπάγεται στην ΕΚΤ θα συνεδριάσει 12 και 13 Νοεμβρίου 2020 για να εξετάσει πλειάδα τραπεζικών ζητημάτων και μεταξύ άλλων και το ζήτημα της Πειραιώς.\nΛόγω κρίσης, ύφεσης και έξαρσης των προβλημάτων ο SSM έχει διαμηνύσει στις τράπεζες να μην πληρώσουν μέρισμα και να μην καταβάλλουν τόκους σε διάφορες εκδόσεις όπερ σημαίνει να διαφυλάξουν τα κεφάλαια τους που είναι απόλυτη προτεραιότητα.\nΑυτό πρακτικά σημαίνει ότι το Ταμείο Χρηματοπιστωτικής Σταθερότητας (TXΣ) που κατέχει το 26,4% της Πειραιώς, είναι ο μεγαλύτερος μέτοχος και εκπροσωπεί το ελληνικό δημόσιο θα κατέχει 61,3%.\nΕτικέτες ΑΝΑΚΕΦΑΛΑΙΟΠΟΙΗΣΕΙΣ , ΔΗΜΟΣΙΟ , ΕΚΤ , ΚΕΦΑΛΑΙΑΚΗ ΕΠΑΡΚΕΙΑ , ΚΟΡΟΪΔΑ , ΜΝΗΜΟΝΙΑ , ΤΡΑΠΕΖΕΣ , ΦΟΡΟΛΟΓΟΥΜΕΝΟΙ , SSM\nΛΕΦΤΑ ΔΕΝ ΥΠΑΡΧΟΥΝ...ΚΟΡΟΪΔΑ ΟΜΩΣ ΥΠΑΡΧΟΥΝ !!!\nστις 4:21:00 μ.μ. Δεν υπάρχουν σχόλια :\nΕτικέτες ΔΗΜΟΣΙΟ , ΕΛΛΗΝΙΚΟ , ΚΟΡΟΪΔΑ , ΛΑΤΣΗΣ , ΤΡΑΠΕΖΕΣ , ΦΟΡΟΛΟΓΟΥΜΕΝΟΙ\nΠΑΡΤΙ...ΣΤΗΝ ΥΓΕΙΑ ΤΩΝ ΚΟΡΟΪΔΩΝ !!!\nΕτικέτες ΚΟΡΟΪΔΑ , ΠΑΡΤΙ , ΣΚΑΝΔΑΛΑ , ΥΓΕΙΑ , ΦΑΓΟΠΟΤΙ , ΦΟΡΟΛΟΓΟΥΜΕΝΟΙ\nΕτικέτες ΑΝΑΔΡΟΜΙΚΕΣ , ΑΥΞΗΣΕΙΣ , ΕΕ , ΚΟΜΙΣΙΟΝ , ΚΟΡΟΪΔΑ , ΛΙΤΟΤΗΤΑ , ΠΟΛΙΤΕΣ , ΥΠΑΛΛΗΛΟΙ\nΑΣΦΑΛΙΣΤΙΚΟ: ΨΑΧΝΟΥΝ ΓΙΑ ΚΟΡΟΪΔΑ, ΟΧΙ ΓΙΑ ΑΣΦΑΛΙΣΜΕΝΟΥΣ !!!\nΠΡΩΤΟΦΑΝΕΙΣ ΑΔΙΚΙΕΣ ΓΙΑ ΤΟΥΣ ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ\nΘα στραφούν όλοι στην ιδιωτική ασφάλιση που, συγκρινόμενη με τις νέες ασφαλιστικές εισφορές, είναι πλέον τζάμπα !!!\nΕγκλημα: Εισφορά 1.172 ευρώ τον μήνα για σύνταξη και 407 ευρώ για τον ΕΟΠΠΥ !!!\nΑκριβότερη σε σχέση με ό,τι ισχύει στο ΙΚΑ από το 2013 αλλά και στην... Κύπρο (που έχει μεγαλύτερο κατά κεφαλήν εισόδημα απ’ ό,τι η Ελλάδα) κάνει η κυβέρνηση την ασφάλιση της σύνταξης και της ασθένειας για όσους δηλώνουν υψηλά εισοδήματα!\nΟ «πόλεμος» που κηρύχθηκε για τις εισφορές τις οποίες θα κληθούν να καταβάλουν όσοι ελεύθεροι επαγγελματίες και επιστήμονες δεν... φοροδιαφεύγουν, ξεκίνησε από τον αυθαίρετο καθορισμό (για εισπρακτικούς λόγους) στα 5.860,80 ευρώ τον μήνα του ανώτατου ορίου ασφαλιστέου εισοδήματος.\nΕτικέτες 1172 , 407 , ΑΣΦΑΛΙΣΜΕΝΟΙ , ΑΣΦΑΛΙΣΤΙΚΟ , ΕΙΣΦΟΡΕΣ , ΕΟΠΠΥ , ΕΥΡΩ , ΚΟΡΟΪΔΑ , ΣΥΝΤΑΞΗ\n▼ 2021 ( 1677 )\n05/09 ( 85 )\nΞΕΚΙΝΑΕΙ ΤΟ ΞΕΣΠΙΤΩΜΑ ΤΩΝ ΕΛΛΗΝΩΝ ΕΝ ΜΕΣΩ ΠΑΝΔΗΜΙΑΣ !!!


Η ΖΩΗ ΣΤΗ ΦΥΣΗ: Τριαντάφυλλο\nΔεν νομίζω ότι υπάρχει άνθρωπος στον κόσμο που να μην θαύμασε κάποιο τριαντάφυλλο… που να μην έσκυψε να το μυρίσει.\nΔεν υπάρχει λουλουδόκηπος που να μην έχει τουλάχιστον μια τριανταφυλλιά.\nΜπορείτε να αποκτήσετε τριανταφυλλιές ,είτε παίρνοντας μια έτυμη από κάποιο φυτώριο η με μόσχευμα από κάποιο έτυμο φυτό.\nΟι τριανταφυλλιές φυτεύονται όποια εποχή του χρόνου θελήσετε.\nΑπό τα μέσα της Άνοιξης ως και το καλοκαίρι προτιμείστε τριανταφυλλιές σε γλάστρα έτυμες φυτεμένες.\nΤα φυτά πρέπει να είναι σε ηλιόλουστη θέση και να μην έχουν αναπτυχθεί τριανταφυλλιές ή άλλα ξυλώδη πολυετή φυτά στην ίδια θέση για πολλά χρόνια, και ποτέ δεν φυτεύουμε δίπλα σε δέντρα.\nΤο έδαφος του κήπου σας φροντίστε να στραγγίζει καλά και να μην παραμένει νερό στο περιβάλλον των ριζών των τριανταφυλλιών σας γιατί κινδυνεύουν να μην αναπτυχθούν ή ακόμη και να σαπίσουν.\nΜην αμελείτε όμως να προσθέτετε συχνά οργανική ουσία (κοπριά, τύρφη ή φυτόχωμα) στη λακκούβα της κάθε τριανταφυλλιάς: είναι το καλύτερο λίπασμα.\nΟι τριανταφυλλιές ευνοούνται ιδιαίτερα όταν οι ρίζες τους βρίσκονται σε υγρό και δροσερό περιβάλλον που το πετυχαίνουμε με την συχνή προσθήκη κοπριάς και τα καλά ποτίσματα ώστε το νερό να φθάσει ως κάτω στις ρίζες.\nΣκαλίζετε τις τριανταφυλλιές σας κάθε τόσο γιατί έτσι βελτιώνεται ο αερισμός του εδάφους και ανθίζουν συχνότερα και περισσότερο\nΚλαδεύουμε, μία φορά το χρόνο τις τριανταφυλλιές μας στο τέλος του φθινοπώρου ή τον Ιανουάριο και Φεβρουάριο.\nΜια κουταλιά άλατα Epsom μια φορά το μήνα από την Άνοιξη έως τέλος καλοκαιριού και καλό πότισμα θα βοηθήσουν τα φυτά στην ανθοφορία τους.\nΑναρτήθηκε από Nectaria s channel στις 2:18 μ.μ.


Πώς θα είναι το μέλλον της τεχνολογίας έως το 2045;\n30 Ιανουαρίου 2015 Yannis Elpidis\nΠερίπου πριν από 30 χρόνια ξεκίνησε η τακτική χρήση του προσωπικού ηλεκτρονικού υπολογιστή, ο οποίος στην πορεία συνέβαλε στο μετασχηματισμό της κοινωνίας και του τρόπου ζωής μας. Με έμπνευση αυτό το ορόσημο, οι ειδικοί της Kaspersky Lab θέλησαν να εξετάσουν πώς περίπου θα μοιάζει το μέλλον, ποια θα είναι η εξέλιξη τεχνολογιών πληροφορικής και ποιες θα είναι οι αλλαγές στη ζωή μας στη νέα ψηφιακή πραγματικότητα του 2045, δηλαδή σε 30 χρόνια από σήμερα.\nΌπως δήλωσε ο Alexander Gostev, Chief Security Expert της Kaspersky Lab,\n"Με το σημερινό ρυθμό ανάπτυξης των Τεχνολογιών Πληροφορικής, είναι αρκετά δύσκολο να προβλέψει κανείς με ακρίβεια πώς θα είναι το τοπίο σε μερικές δεκαετίες. Ωστόσο, είναι σαφές ότι κάθε χρόνο οι τεχνολογίες μας θα γίνονται ακόμα πιο έξυπνες και οι άνθρωποι θα πρέπει να μπορούν να συμβαδίζουν με αυτές. Οπωσδήποτε, μπορούμε να είμαστε σίγουροι ότι οι ψηφιακοί εγκληματίες θα συνεχίσουν να καταβάλουν κάθε δυνατή προσπάθεια για την αξιοποίηση κάθε νέας προόδου στον τομέα της Πληροφορικής για τους δικούς τους κακόβουλους σκοπούς. Αλλά όπως και αν μοιάζει ο κόσμος μας σε 30 χρόνια, θα πρέπει να ξεκινήσουμε να βελτιώνουμε την άνεση, την ασφάλεια και την ευημερία μας από τώρα. Η τεχνολογία είναι απλώς ένα εργαλείο και είναι εξολοκλήρου στο χέρι μας αν θα τη χρησιμοποιήσουμε για καλό ή κακό σκοπό"\nΤα ρομπότ θα είναι παντού\nΕίναι πιθανό ο παγκόσμιος πληθυσμός να περιλαμβάνει δισεκατομμύρια ανθρώπων και δισεκατομμύρια ρομπότ, με τα τελευταία να κάνουν σχεδόν όλη τις δουλειές ρουτίνας ή τις βαριές εργασίες. Οι άνθρωποι θα εργάζονται για τη βελτίωση του λογισμικού των ρομπότ και η βιομηχανία της Πληροφορικής θα αποτελεί το «σπίτι» των εταιρειών που αναπτύσσουν προγράμματα για ρομπότ, όπως έγινε περίπου στις μέρες μας με τις εταιρείες που αναπτύσσουν εφαρμογές, τις οποίες οι χρήστες «κατεβάζουν» και εγκαθιστούν.\nΣε κάποιο βαθμό, τα όρια μεταξύ ανθρώπων και ρομπότ θα γίνουν θολά. Στις μεταμοσχεύσεις θα αρχίσουν να χρησιμοποιούνται ηλεκτρονικά ελεγχόμενα τεχνητά όργανα και η προσθετική μελών θα αποτελεί ρουτίνα στη χειρουργική διαδικασία. Νανορομπότ θα «ταξιδεύουν» βαθιά μέσα στο ανθρώπινο σώμα για την έγχυση φαρμάκων σε ασθενή κύτταρα ή για την εκτέλεση μικροχειρουργικών επεμβάσεων. Ειδικά εγκατεστημένοι αισθητήρες θα παρακολουθούν την υγεία των ανθρώπων και θα μεταφέρουν τα ευρήματα τους σε cloud «αποθήκες», στις οποίες θα έχουν πρόσβαση οι γιατροί. Όλα αυτά, λογικά μπορεί να οδηγήσουν σε σημαντική αύξηση του προσδόκιμου ζωής.\nΕπιπλέον, οι άνθρωποι θα ζουν σε «έξυπνα» σπίτια, όπου οι περισσότερες ανέσεις θα είναι πλήρως αυτοματοποιημένες. Το λογισμικό που θα «τρέχει» το σπίτι, θα φροντίζει για την κατανάλωση και την αναπλήρωση ενέργειας, νερού, τροφίμων και προμηθειών. Η μόνη ανησυχία των κατοίκων θα είναι να εξασφαλίσουν ότι διαθέτουν αρκετά χρήματα στην τράπεζα για να πληρώσουν τους λογαριασμούς τους.\nΗ νέα εποχή της Υπερ-πληροφορίας\nΤα ψηφιακά μας alter ego θα πάρουν πλήρη μορφή, μέσα σε μια ενιαία παγκόσμια υποδομή, ικανή να αυτορυθμίζεται και η οποία θα ασχολείται με τη διαχείριση της ζωής στον πλανήτη. Το σύστημα θα λειτουργεί περίπου όπως τo σημερινό TOR. Οι πιο ενεργοί και αποτελεσματικοί χρήστες θα κερδίζουν δικαιώματα συντονιστή. Το σύστημα θα προσανατολίζεται στην κατανομή των πόρων μεταξύ των ανθρώπων, στην πρόληψη των ενόπλων συγκρούσεων και σε άλλες ανθρωπιστικές δράσεις.\n3D Εκτύπωση – Γρήγορη και οικονομική\nΔεν θα είναι μόνο οι δουλειές ρουτίνας που θα περάσουν στην ιστορία, καθώς η παραγωγή συγκεκριμένων ειδών δεν θα είναι πλέον αναγκαία. Αντιθέτως, 3D εκτυπωτές θα μας δώσουν τη δυνατότητα να σχεδιάσουμε και να δημιουργήσουμε ό, τι χρειαζόμαστε, από είδη οικιακής χρήσης, όπως πιάτα και ρούχα, μέχρι δομικά υλικά για το σπίτι του μέλλοντος.\nΌχι άλλοι υπολογιστές\nΜπορεί η έκρηξη της Πληροφορικής να οφείλεται στους ηλεκτρονικούς υπολογιστές, αλλά το 2045, μάλλον θα τους βλέπουμε μόνο σε μουσεία. Για να είμαστε πιο ακριβείς, δεν θα χρειαζόμαστε πλέον ένα εργαλείο για την επεξεργασία δεδομένων – δηλαδή, γι’ αυτό που κάνει ουσιαστικά ένας υπολογιστής. Θα υπάρξει μια ακόμα μεγαλύτερη γκάμα «έξυπνων» συσκευών, οι οποίες θα αναλάβουν σταδιακά την εκτέλεση των λειτουργιών των σημερινών υπολογιστών. Για παράδειγμα, η χρηματοοικονομική ανάλυση θα μπορεί να γίνεται από έναν server με τη χρήση ηλεκτρονικών εγγράφων κι όχι από έναν λογιστή που θα χρησιμοποιεί έναν προσωπικό υπολογιστή.\nΠαρόλα αυτά, δεν θα είναι όλοι ενθουσιασμένοι με τον νέο «ρομποτικό» κόσμο. Είναι πιθανόν να προκύψουν νέου τύπου «Λουδίτες», οι οποίοι θα αντιταχθούν στην ανάπτυξη των «έξυπνων» σπιτιών, στον αυτοματοποιημένο τρόπο ζωής και στα ρομπότ. Η αντίθεση προς τις εξελίξεις της Πληροφορικής θα οδηγήσει κάποιους στην αποφυγή χρήσης έξυπνων συστημάτων, συσκευών και ρομπότ για ορισμένους τύπους εργασιών και αυτοί δεν θα έχουν καμία ψηφιακή ταυτότητα.


Εντυπωσιακά τα κορίτσια του ΟΦΗ στο Beach Volley - Βόλεϊ - Νέα Κρήτη\nΤώρα διαβάζετε: Εντυπωσιακά τα κορίτσια του ΟΦΗ στο Beach Volley\nΑνανέωση 21/06/2022, 22:10\nΕντυπωσιακά τα κορίτσια του ΟΦΗ στο Beach Volley\nΓεωργοπούλου και Μαριάτου έφτασαν μια ανάσα από τον τελικό στην Θεσσαλονίκη…\nΣε υψηλό επίπεδο στέκονται δυο αθλήτριες του ΟΦΗ, που εκπροσωπούν το σύλλογο σε μεγάλες διοργανώσεις Beach Volley που διεξάγονται σε διάφορες περιοχές της Ελλάδος.\nΤο δίδυμο του ΟΦΗ Αθηνά Γεωργοπούλου και Ροδάνθη Μαριάτου-Μεταξά, έφτασε μια ανάσα από τον τελικό, στο μεγάλο τουρνουά Beach Volley Thessaloniki Grand Slam, που έγινε στην πλατεία Αριστοτέλους, παρουσία πλήθους κόσμου στις εξέδρες.\nΜετά από ένα εντυπωσιακό παιχνίδι, γνώρισαν την ήττα στον ημιτελικό (2-1), από τις Βασιλική Ματιάδη με την Ιωάννα Παρισάκη, σε ένα συναρπαστικό παιχνίδι διαφήμιση του Beach Volley που κρίθηκε στο ται-μπρέικ με 18-16 ( τα σετ: 21-19, 22-20, 18-16).\nΌπως τονίζει η Αθηνά Γεωργοπούλου, αρχηγός (πασαδόρος) της ομάδας βόλεϊ του ΟΦΗ: «Χάναμε 8-3 και 13-9 και το γυρίσαμε. Φτάσαμε πολύ κοντά στον τελικό αλλά δεν τα καταφέραμε. Θέλαμε να πάμε στον τελικό, αλλά κρίθηκε στην λεπτομέρεια. Ετσι, όπως πήγε το παιχνίδι, όποια ομάδα δεν έπαιρνε την πρόκριση, θα ήταν στεναχωρημένη».\nΟι Γεωργοπούλου και Μαριάτου έχουν κάνει δυνατή παρουσία σε όλα τα μεγάλα τουρνουά beach volley που έχουν αγωνιστεί αυτό το καλοκαίρι.\nΣτην Σύρο πήραν την 3η θέση, στο Ωραιόκαστρο επίσης την 3η θέση, στην Αθήνα στην πλατεία Συντάγματος, την 9η θέση.\nΓια τα επόμενα τουρνουά, σε διάφορες περιοχές της Ελλάδος, η Αθηνά Γεωργοπούλου, τονίζει ότι «παιχνίδι με παιχνίδι, τουρνουά, με τουρνουά βρίσκουμε ρυθμό. Στόχος μας είναι τα τελικά στον Άγιο Νικόλαο 23-31 Ιουλίου».


Παιδικός μάρσιπος: Μόδα ή αναγκαιότητα; - Mothersblog.gr\nΠαιδικός μάρσιπος: Μόδα ή αναγκαιότητα;\nΕίτε ως μάρσιπος είτε ως sling είναι γνωστός σε όλους μας και είναι ίσως από το πιο χρήσιμο αντικείμενο που χρειάζεται μια νέα μανούλα, καθώς είναι το μοναδικό που δίνει την ευκαιρία σε μια μαμά να έχει το μωρό επάνω της, με τα χέρια ελεύθερα.\nΑπό την Ντανιέλα Αλεξάνδρου\nΕιδικά τους πρώτους μήνες τα βρέφη έχουν πολύ έντονη την ανάγκη της επαφής με τη μανούλα τους, πράγμα δύσκολο για την λεχώνα καθώς είναι ταλαιπωρημένη από τη γέννα. Τα μωρά είναι ευτυχισμένα στην ζεστή αγκαλιά της μανούλας τους και θέλουν πάντα να βρίσκονται εκεί.\nΤι είναι όμως ο μάρσιπος; Είναι ο κοιλιακός θύλακας που φέρουν τα θηλυκά μαρσιποφόρα ζώα. Μέσα σε αυτόν τοποθετείται το ατελές νεογνό μέχρι να επέλθει η πλήρης τελειοποίηση του. Μέσα στον μάρσιπο βρίσκονται οι θηλές του ζώου απ' όπου τρέφεται το νεογνό, επρόκειτο δηλαδή για δερμάτινη θήκη και ένα από τα πιο χαρακτηριστικά παραδείγματα του είδους είναι τα καγκουρό.\nΌσες έχετε ήδη χρησιμοποιήσει τον μάρσιπο, θα έχετε δει πόσο χρήσιμοι είναι ενώ όσες μανούλες φοβάστε για την υγεία του παιδιού σας ή ακόμα και για την στάση σου βρέφους, δοκιμάστε το και θα δείτε πως θα σας λυθούν τα χέρια καθώς μπορείτε να πάτε μια βόλτα για περπάτημα, να σταθείτε στην ουρά μιας δημόσιας υπηρεσίας, να πάτε στο σούπερ μάρκετ ή ακόμα και να τον φοράτε στο σπίτι κάνοντας τις δουλειές σας. Όσο για το μωράκι σας; Η θέση είναι ιδανική μιας και κουρνιάζει επάνω σας, βολεύεται όπως θέλει, σας νιώθει, σας μυρίζει και φυσικά κοιμάται χωρίς δυσκολία .\nΜεγαλώνοντας λοιπόν στην Αφρική έχω βαθιά χαραγμένες στην μνήμη μου τις μητέρες να κυκλοφορούν παντού -ακόμα και στις δουλειές τους - με τα μωρά δεμένα πάνω τους με υφάσματα. Τότε ήταν μια εικόνα που φάνταζε πολύ ξένη στα παιδικά μου μάτια. Τα χρόνια όμως πέρασαν και οι ανάγκες το έκαναν μόδα. Μόδα που ανάγκασε μεγάλους οίκους μόδας όπως ο οίκος Fendi, να κυκλοφορήσουν στην αγορά μάρσιπους με ακριβά υφάσματα ή ακόμα και με πανάκριβα λογότυπα .\nΠολλοί celebrities τα χρησιμοποιούν πια για την έξοδο τους από το μαιευτήριο ή ακόμα και για τις καθημερινές τους βόλτες. Μόδα που έχει αγγίξει και τους μπαμπάδες καθώς πολλοί είναι εκείνοι που προτιμούν το μάρσιπο για μια βόλτα με το παιδάκι τους.\nΤΙ ΕΙΝΑΙ Ο ΜΑΡΣΙΠΟΣ


Έξι συμβουλές για ασφαλές ταξίδι – trustpress.gr\nΑρχική / Κοινωνία & Άνθρωπος / Έξι συμβουλές για ασφαλές ταξίδι\nΈξι συμβουλές για ασφαλές ταξίδι\n26/07/2016\tΚοινωνία & Άνθρωπος Δεν επιτρέπεται σχολιασμός στο Έξι συμβουλές για ασφαλές ταξίδι\nΈξι συμβουλές δίνουν οι ειδικοί της ταξιδιωτικής ασφάλισης για το περιορισμό απρόσμενων συμβάντων κατά την διάρκεια των διακοπών.\nΠροστατευτείτε έναντι κλοπών προσωπικών δεδομένων και πληροφοριών. Βγάλετε αντίγραφα των ταυτοτήτων σας, διαβατηρίων ή διπλωμάτων οδήγησης, πιστωτικών καρτών, και άλλων ταξιδιωτικών εγγράφων. Αποστείλετε τα στο προσωπικό ηλεκτρονικό λογαριασμό ή φυλάξτε τα στο γραφείο σας.\nΧρησιμοποιήστε antivirus και άλλα είδα που προστατεύουν τις αποθηκευτικές σας μονάδες. Πρέπει να είστε σίγουροι ότι τα smartphones, tablets, είτε και άλλες φορητές μονάδες είναι πλήρως προστατευμένες.\nΕνημερώστε για την απουσία σας την οικογένειας σας ή τους φίλους σας, παραθέτοντας μία λίστα με όλα τα απαραίτητα σε περίπτωση επείγουσας ανάγκης.\nΦροντίστε να έχετε μαζί σας όλα τα απαραίτητα φάρμακα ή εμβόλια που θα προστατεύουν την υγεία σας. Κάντε αντίγραφα των ιατρικών συνταγών επίσης\nΝα είστε ενήμεροι για την πλησιέστερη πρεσβεία η προξενείο της χώρας\nΝα έχετε μαζί σας τα απαραίτητα συμβόλαια που πιστοποιούν την ταξιδιωτική σας ασφάλιση και το ύψος των καλύψεων.\nΥπενθυμίζεται ότι όλοι οι Ευρωπαίοι πολίτες έχουν το δικαίωμα της κάρτας ευρωπαϊκής κάρτας ασφάλισης υγείας, υποβάλλοντας μία αίτηση στον ασφαλιστικό τους φορέα.\nΠροηγούμενο Τρέμουν στην αγορά για έξι μεγάλα «κανόνια»\nΕπόμενο Πάλι ο τρόμος πλανάται πάνω από τη Γαλλία Τζιχαντιστές αποκεφάλισαν ιερέα στη Νορμανδία


Πτολεμαϊδος Εμμανουήλ: "Ο Σταυρός είναι μια εξέδρα αγάπης" - ΟΡΘΟΔΟΞΙΑ INFO\n>> Σπύρος Παπαγεωργίου 15/09/2017 / 01:01 15/09/2017 277\nΑπόψε τελέσθηκε ο μεθέορτος εσπερινός και εν συνεχεία η λιτάνευση του Σταυρού και της αγίας εικόνας, προεξάρχοντος του Μητροπολίτη Πτολεμαϊδος κ. Εμμανουήλ.\nΟ κ. Εμμανουήλ μίλησε με γλαφυρότητα για τον συμβολισμό του Σταυρού και τόνισε χαρακτηριστικά πως “κάθε άνθρωπος που πηγαίνει εκκλησία, πηγαίνει για να σταυρωθεί, έχοντας προηγουμένως παραιτηθεί από δικαίωμα και υποχρεώσεις. Σε μια εποχή άνεσης, καλοπέρασης και μη συγχωρητικότητας ο Σταυρός του Κυρίου αντιστρατεύεται την λογική. Ο Σταυρός παραμένει σύμβολο συγχωρητικότητας και αγάπης. Η αγάπη του Σταυρού δεν έχει μέτρο. Είναι άμετρη. Ο Σταυρός είναι σύμβολο ιερότητας και είναι επίσης η “εξέδρα της αγάπης”.\nΕυχαρίστησε επίσης τον οικείο Μητροπολίτη κ. Χρυσόστομο για την άδεια να συμμετάσχει στις εκδηλώσεις της ενορίας, που διετέλεσε εφημέριος την δεκαετία του 1980, ενώ ευχαρίστησε το νέο προϊστάμενο του ναού Αρχιμανδρίτη Γεράσιμο Αντύπα και του ευχήθηκε καλή δύναμη στη νέα του διακονία και τα νέα του καθήκοντα και σε συνεργασία με με τον συνεφημέριο του να εργαστούν για τον καλό της ενορίας.\nΑπό την πλευρά του ο π. Γεράσιμος, αφού ευχαρίστησε τους Μητροπολίτες Περιστερίου και Πτολεμαϊδος, τους ιερείς, τον Δήμαρχο Ανδρέα Παχατουρίδη, τους φορείς του Δήμου, την Φιλαρμονική, τους εθελοντές του Ελληνικού Ερυθρού Σταυρού, στο τέλος ευχαρίστησε τον συνεφημέριό του π. Νικόλαο Σάρλα για την αγάπη που τον περιέβαλε από την πρώτη στιγμή.\nΕυχήθηκε τέλος, “ο καθένας και είναι πολλοί αυτοί που σηκώνουν το Σταυρό της δοκιμασίας τους, να υπάρχει για τον καθένας από αυτούς ένας Σίμωνας συγκηρηναίος και να τους ξαλαφρώσει το φορτίο της δοκιμασίας”.\nΕτικέτες: ΓΕΡΑΣΙΜΟΣ ΑΝΤΥΠΑΣ ΕΣΤΑΥΡΩΜΕΝΟΣ ΠΕΡΙΣΤΕΡΙΟΥ ΛΙΤΑΝΕΙΑ ΜΗΤΡΟΠΟΛΗ ΠΕΡΙΣΤΕΡΙΟΥ\tShare


Βαγγέλης Ματσαγγούρας: ''Κερδίσαμε τον αντίπαλο και το άγχος της πρεμιέρας''\nΒαγγέλης Ματσαγγούρας: ”Κερδίσαμε τον αντίπαλο και το άγχος της πρεμιέρας”\npannikolaou 10 Οκτωβρίου, 2021 270\nΟ κόουτς του Άρη Θήβας Βαγγέλης Ματσαγγούρας στάθηκε στο άγχος της πρεμιέρας, στα φάουλ που χρεώθηκαν βασικοί παίκτες του, που τους αποσυντόνισαν όπως είπε, αλλά και στην εμπειρία των παικτών του, που στο τέλος έπαιξε καταλυτικό ρόλο.\n”Υπήρχε άγχος λόγω της πρεμιέρας, ιδίως από τα νέα παιδιά που έχουν έρθει για πρώτη φορά στον Άρη. Αντιμετωπίσαμε μια ομάδα, που όπως και πέρυσι, θα είναι πολύ δυνατή, ιδίως στην έδρα της και θα κάνει ζημιές σε όποιον πιστεύει πως θα περάσει ένα εύκολο απόγευμα στο Αλιβέρι.\nΕμείς, αποσυντονιστήκαμε στην αρχή με τα δύο γρήγορα φάουλ που χρεώθηκε ο Θωμάς, ενώ και ο Παναγιωτίδης είχε φορτωθεί με 4 φάουλ από το πρώτο ημίχρονο. Αυτό το γεγονός μας ”ξεκούρδισε” και ενώ παίρναμε διαφορές στο σκορ, χάναμε το μυαλό μας και τη συγκέντρωση μας δίνοντας την ευκαιρία στον Αστέρα να επιστρέφει. Στο τέλος, μέτρησε η εμπειρία μας και βάζοντας κάποια σουτ από την περιφέρεια, που μας επέτρεψαν οι αντίπαλοι να τα πάρουμε και με τους Παναγιωτίδη και Γρυπάρη σε καλή μέρα, φτάσαμε στο επιθυμητό αποτέλεσμα.\nΤώρα, έχουμε μπροστά μας τον αγώνα με τον Πρωτέα, μια έμπειρη ομάδα, που θα πρέπει να παίξουμε καλύτερα, να βελτιώσουμε τις αδυναμίες μας και να φτάσουμε σε μια ακόμα νίκη”.


Σύλλογος Γονέων και Κηδεμόνων 2ου ΓΕΛ Λευκάδας:”Με τις Πανελλαδικές εξετάσεις ολοκληρώνεται μία επίμοχθη σχολική χρονιά για μαθητές, καθηγητές και γονείς.” – Lefkada Today\nHomeΛευκάδαΚοινωνίαΣύλλογος Γονέων και Κηδεμόνων 2ου ΓΕΛ Λευκάδας:”Με τις Πανελλαδικές εξετάσεις ολοκληρώνεται μία επίμοχθη σχολική χρονιά για μαθητές, καθηγητές και γονείς.”\n11-06-2020, 14:38:08 Ομάδα Σύνταξης Κοινωνία 0\nΣύλλογος Γονέων και Κηδεμόνων 2ου ΓΕΛ Λευκάδας\nΜε τις Πανελλαδικές εξετάσεις ολοκληρώνεται μία επίμοχθη σχολική χρονιά για μαθητές, καθηγητές και γονείς.\nΣε συνθήκες πρωτόγνωρες για τη σχολική επικοινωνία και την εκπαιδευτική διαδικασία (εφαρμογή περιοριστικών μέτρων λόγω Πανδημίας) δεν κατέστη δυνατή η καθιερωμένη αναμνηστική φωτογράφιση των μαθητών της Γ΄ Λυκείου.\nΗ συγκεκριμένη στιγμή θύμισης και νοσταλγίας είναι μία από τις σπουδαιότερες στη ζωή και γι’ αυτό θα εξαντλήσουμε κάθε δυνατότητα επίτευξής της. Τα δε αναμνηστικά αποφοίτησης θα δοθούν κανονικά μέσω της Δ/νσης του Σχολείου μας.\nΕυχαριστούμε τον κ. Διευθυντή, τους κ.κ. καθηγητές/τριες, τους γονείς και φυσικά τα παιδιά μας για τη συνεργασία και τη δημιουργική «παρέα» προς όφελος της Σχολικής μας Μονάδας και όχι μόνο.\nστις ιδιαίτερες φετινές πανελλαδικές εξετάσεις ευχόμαστε εγκάρδια την ηρεμία, αισιοδοξία και αυτοπεποίθηση για ΚΑΛΗ ΕΠΙΤΥΧΙΑ!!!\nΥγεία και καλή πρόοδο\nΣπυρίδων Π. Βεργίνης Ανδρέας Μακρής -Αντιπρόεδρος Ανδρομάχη Φίλη_Μάλφα\nΣτέφανος Ζακυνθινος -Ταμίας\nΠαναγιώτα Αργύρη- Μέλος


Πώς να κρατήσεις την σχέση σου. Με 10 βασικά βήματα! – YouthSpot\nΑρχική / Δημοφιλή / Πώς να κρατήσεις την σχέση σου. Με 10 βασικά βήματα!\nΕύη Μακαβέλου 9 Νοεμβρίου 2016\tΔημοφιλή, Νεολαία, Σχέσεις Αφήστε ένα Σχόλιο 34,509 Εμφανίσεις\nΟι σχέσεις είναι σαν τους ζωντανούς οργανισμούς. Περνώντας ο καιρός η σχέση αλλάζει, ωριμάζει και χρειάζεται κάποια προσπάθεια για να κρατήσει. Αν όμως δεν την » τρέφεις» θα πεθάνει σιγά σιγά.\nΟπότε αν δεν θέλεις να αφήσεις μια όμορφη σχέση στη μοίρα της, ιδού κάποιες συνήθειες των ευτυχισμένων ζευγαριών που κάθε χρόνο παραμένουν μαζί, αφού ξέρουν καλά τη συνταγή:\n1. Ξεκίνα τη μέρα σου με χαμόγελο, με αγκαλιά και χωρίς γκρίνια.\n2. Προσπάθησε πέρα από την ερωτική σας σχέση να σας συνδέει και μια φιλία, έτσι θα είναι πιο δυνατό το δέσιμό σας.\n3. Δώσε βάση στην συνεχή ειλικρίνεια, επικοινωνία και σεβασμό.\n4. Κάνε παρέα και με άλλα ζευγάρια που τα πηγαίνουν καλά μαζί.\n5. Μη βγάζεις μόνος σου συμπεράσματα για το τι εννοεί ο άλλος. Ρώτα για λεπτομέρειες και για να αποφύγεις τις παρεξηγήσεις.\n6. Μάθε να ζητάς συγνώμη όταν φταις και βάλε στην άκρη τον εγωισμό.\n7. Μην τσακώνεσαι για τα ίδια και τα ίδια,ούτε σε κάθε διαφωνία να του χτυπάς αυτό που έκανε πριν 365 ημέρες.\n8. Να τα μοιράζεσαι όλα κυριολεκτικά και μη. Συναισθήματα, καλές και άσχημες μέρες ακόμη και τις δουλειές σας στο σπίτι.\n9. Θυμήσου ότι το σεξ και το πάθος είναι καλό να υπάρχουν όσο κι αν περνάει ο καιρός, για αυτό φρόντισε τακτικά για δόσεις αναζωπύρωσης της φλόγας.\n10. Μη δέσεις τον γάϊδαρό σου, επουδενί! Το ότι αγαπάς και αγαπιέσαι και είσαι σίγουρος για την σχέση σου δεν σημαίνει πώς αν χαλαρώσεις πολύ το πουλάκι δεν θα πετάξει.\nαγκαλιά άλλα ζευγάρια δέσιμο δεσμος επικοινωνια ζευγάρια ζωντανός οργανισμός νεανικό site νεοι νεολαια παρεα πως θα κρατήσεις τη σχέση σου Πώς να κρατήσεις την σχέση σου. Με 10 βασικά β σεβασμος συνταγη σχεσεις φοιτητες χαμογελο\t2016-11-09\nΕτικέτεςαγκαλιά άλλα ζευγάρια δέσιμο δεσμος επικοινωνια ζευγάρια ζωντανός οργανισμός νεανικό site νεοι νεολαια παρεα πως θα κρατήσεις τη σχέση σου Πώς να κρατήσεις την σχέση σου. Με 10 βασικά β σεβασμος συνταγη σχεσεις φοιτητες χαμογελο\nΠροηγούμενο Μπήκαν οι πρώτες μπάρες για το ηλεκτρονικό εισιτήριο [ΦΩΤΟ]\nΕπόμενο Η Αθήνα στο πιο όμορφο βίντεο που έχετε δει ποτέ.


Το Αχτύπητο Βlog: Θεσσαλονίκη: Με όρους μαφίας μίλησε ο Γ. Μπουτάρης για το σκάνδαλο\nΘεσσαλονίκη: Με όρους μαφίας μίλησε ο Γ. Μπουτάρης για το σκάνδαλο\nΜε βαριές εκφράσεις, όπως «ομερτά» και «συμμορία», ο νυν δήμαρχος Θεσσαλονίκης, Γιάννης Μπουτάρης,\nέδωσε το στίγμα του...οικονομικού σκανδάλου στο κεντρικό δήμο, βάζοντας στο «κάδρο» των ευθυνών τον τέως δήμαρχο Βασίλη Παπαγεωργόπουλο και τον άλλοτε στενό του συνεργάτη γενικό γραμματέα του δήμου, Μιχάλη Λεμούσια.\nΚαταθέτοντας ενώπιον του Τριμελούς Εφετείου Κακουργημάτων Θεσσαλονίκης, όπου εκδικάζεται η πολύκροτη υπόθεση της υπεξαίρεσης των 51,4 εκατ. ευρώ, όπως αναφέρει το ΑΜΠΕ, ο Γ. Μπουτάρης έκανε λόγο για «συμμορία» που αλληλοκαλυπτόταν και «ομερτά» με δεδομένο -όπως είπε- ότι οι υπάλληλοι φοβόταν να μιλήσουν. «Υπήρχε μία προσπάθεια συσκότισης. Η αίσθησή που είχα είναι ότι πάνε να τα κουκουλώσουν», τόνισε αναφερόμενος στα χρόνια που ήταν στην αντιπολίτευση. «Έπρεπε να μας βγει η ψυχή για να μας δώσουν κάποια χαρτιά που ζητούσαμε», παρατήρησε.\nΣε ό,τι αφορά τις ευθύνες του πρώην δημάρχου εξέφρασε την πίστη του ότι «συμμετείχε» στο σκάνδαλο. «Εάν αντιλήφθηκε ότι κάτι δεν πάει καλά ή είναι συνένοχος ή δεν υπάρχει άλλη εξήγηση. Πιστεύω ότι συμμετείχε. Παρασύρθηκε. Το χρήμα είναι κακός σύμβουλος», είπε και πρόσθεσε: «Υπήρχε ένα διάτρητο σύστημα. Δεν το ανακάλυψε ο Παπαγεωργόπουλος (…) Το εκμεταλλεύτηκε». Σε άλλο σημείο της κατάθεσής του, υποστήριξε ότι δεν ήταν δυνατόν η υπεξαίρεση να γινόταν εν αγνοία του προκατόχου του και να μην αντιλήφθηκε ότι ο βασικός κατηγορούμενος, πρώην ταμίας, Παναγιώτης Σαξώνης, έπαιρνε μετρητά. «Να τον δούλεψε μία-δύο φορές, αλλά δέκα χρόνια να μην πήρε χαμπάρι, δεν γίνεται», κατέθεσε χαρακτηριστικά.\nΓια τον πρώην γενικό γραμματέα του δήμου Μ. Λεμούσια, ο Γ. Μπουτάρης είπε ότι ήταν αυτός που έλυνε και έδενε στο δήμο. «Ήταν το δεξί χέρι του δημάρχου, ο κολλητός του. Είχε υπερεξουσίες», υπογράμμισε και πρόσθεσε: «Δεν γινόταν τίποτα στο δήμο χωρίς να περάσει από τον πάγκο του Λεμούσια». Είπε ακόμη ότι ο πρώην γραμματέας λειτουργούσε με την αντίληψη «l'Etat, c' est moi» (σ.σ. «το κράτος είμαι εγώ») και εξέφρασε την εκτίμηση ότι το πιο πιθανό ήταν να «έπιασε» ο Λεμούσιας τον Σαξώνη για να «τον βάλει στο κόλπο».\nΣε ερώτηση του δικαστηρίου για τον ισχυρισμό των Β. Παπαγεωργόπουλου και Μ. Λεμούσια ότι δεν γνώριζαν τον πρώην ταμία, απάντησε: «Όλος ο κόσμος ήξερε ότι ο Σαξώνης ήταν το χαϊδεμένο παιδί της διοίκησης».\nΑπαντώντας σε ερώτηση για το πού πήγαν τα χρήματα της υπεξαίρεσης, από τι στιγμή που δεν βρέθηκαν σε λογαριασμούς ή δεν διαπιστώθηκαν άλλες ύποπτες τραπεζικές κινήσεις, ο μάρτυρας παρατήρησε: «Αφού δεν εντοπίζονται, ούτε λείπουν, καταλήγω στο συμπέρασμα ότι ήταν έξυπνοι και τα κρύψανε. Υπάρχουν χίλιοι τρόποι να κρύψεις λεφτά».\nΓια τους τρεις αντιδημάρχους Οικονομικών που κατηγορούνται για την υπόθεση εκτίμησε ότι αντιλήφθηκαν την υπεξαίρεση αλλά «είπαν μακριά από μένα». «Έβλεπαν τα καθημερινά δελτία ταμείου και τις επαναλαμβανόμενες αναλήψεις μετρητών του Σαξώνη. Αυτό έπρεπε να τους είχε βάλει ψύλλους στ' αυτιά».\nΠεριέγραψε την δεινή οικονομική κατάσταση που βρήκε στα ταμεία του δήμου μόλις ανέλαβε το «τιμόνι» του δήμου, απαριθμώντας τις οφειλές προς τους προμηθευτές, την Εφορία κ.ά. αλλά και τις «πλασματικές υπερωρίες», ύψους 3 εκατ., που, όπως κατέθεσε, «κληθήκαμε να καταβάλλουμε στους εργαζόμενους». Υπογράμμισε ακόμη ότι το διπλογραφικό σύστημα στο δήμο «λειτουργούσε εν μέρει».\nΣτο μεταξύ, μετά το πέρας της σημερινής ακροαματικής διαδικασίας και κατά την αποχώρηση του από το δικαστικό μέγαρο της Θεσσαλονίκης, ο Β. Παπαγεωργόπουλος, απαντώντας στους επ' ακροατηρίου ισχυρισμούς του Γ. Μπουτάρη είπε: «Όταν είχε γίνει γνωστό το σκάνδαλο της υπεξαίρεσης ο κ. Μπουτάρης είχε πει με γραπτή δήλωση ότι με σέβεται και με υπολήπτεται και τώρα λέει άλλα. Φαίνεται λοιπόν ποια είναι η αξιοπιστία του κ. Μπουτάρη».


Χαρίζουν τα σπίτια των δανειοληπτών στις τράπεζες - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΧαρίζουν τα σπίτια των δανειοληπτών στις τράπεζες\nby newsadmin newsadmin · 18 December 2018\nΜε τον πλέον επίσημο τρόπο η κυβέρνηση αποφάσισε να άρει κάθε προστασία από την πρώτη κατοικία και στην ουσία να χαρίσει τα σπίτια των δανειοληπτών στις τράπεζες. Η κυβέρνηση για να χρυσώσει το χάπι και να διαφημίσει ότι δήθεν ασκεί κοινωνική πολιτική σκοπεύει να παρουσιάσει τα επιδόματα πείνας που μοιράζει ως ένα μόνιμο μέτρο προστασίας της κύριας κατοικίας, καθώς προτίθεται να χορηγήσει στεγαστικό επίδομα. Σε αυτό το επίδομα θα συμπεριλάβει όλα τα στεγαστικά δάνεια που έχουν χορηγηθεί με ενέχυρο την οικεία του δανειολήπτη. Έτσι, λοιπόν, στην πράξη καταργείται κάθε προστασία πρώτης κατοικίας και όλα τα ακίνητα θα είναι διαθέσιμα για να βγουν στο σφυρί ή να κατασχεθούν.\nΗ επιδοματική πολιτική της κυβέρνησης δεν αποτελεί σε καμιά περίπτωση προστασία της κατοικίας, καθώς τα συγκεκριμένο επίδομα θα το παίρνουν μόνο οι πάρα πολύ φτωχοί δανειολήπτες, που κατοικούν σε παράγκες, τις οποίες ούτως ή άλλως δεν ενδιαφέρεται να πάρει η τράπεζα. Όλοι οι υπόλοιποι δανειολήπτες που έχουν ένα μικρό διαμέρισμα, ένα λαϊκό σπιτάκι θα μείνουν εντελώς ξεκρέμαστοι και απροστάτευτοι. Θα γίνουν εύκολη λεία των κάθε λογής αρπαχτικών funds. Για να γίνει κατανοητό αυτό που λέμε, ας δούμε τα κριτήρια που θέτει η κυβέρνηση. Αξία της κύριας κατοικίας να κυμαίνεται μεταξύ 120.000 και 220.000 ευρώ, προσαυξημένη ανάλογα με την οικογενειακή κατάσταση του οφειλέτη (ένας ενήλικος: 120.000 ευρώ, ζευγάρι: 160.000 ευρώ και 20.000 ανά τέκνο), και το ετήσιο εισόδημα δεν υπερβαίνει τις εύλογες δαπάνες διαβίωσης, δηλαδή κυμαίνεται από 8.180 έως 24.000 ευρώ.\nΌπως γίνεται εύκολα αντιληπτό, ανοίγει ο δρόμος για πολλούς χιλιάδες πλειστηριασμούς. Δεν είναι τυχαίο το γεγονός πως οι τράπεζες, με την υπογραφή της κυβέρνησης, έχουν αναλάβει να διεκπεραιώσουν 42.000 πλειστηριασμούς μέσα στο 2109, δηλαδή 12.000 πλειστηριασμούς περισσότερους από το 2018. Ούτε είναι τυχαίο πως η νέα πλατφόρμας ανταλλαγής πληροφοριών έχει αρχίσει να αποδίδει καρπούς. Μέχρι το τέλος της χρονιάς οι τράπεζες θα έχουν πλήρη εικόνα για την οικονομική και περιουσιακή κατάσταση 50.000 δανειοληπτών, ενώ εκτιμάται ότι σύντομα θα ολοκληρωθεί και η καταγραφή των υπολοίπων.\nΜε τον τρόπο, λένε οι τράπεζες ότι θα εντοπιστούν οι στρατηγικοί κακοπληρωτές και θα ανοίξει ο δρόμος για την ανάκτηση των δανεικών. Αυτό είναι βέβαια μεγάλο ψέμα, καθώς οι τράπεζες, σύμφωνα με τον Γιάννη Στουρνάρα, γνωρίζουν πάρα πολύ καλά ποιοι είναι οι στρατηγικοί κακοπληρωτές. Απλώς, χρησιμοποιούν την πλατφόρμα για να αρπάξουν και τα απροστάτευτα, πλέον, σπίτια των υπόλοιπων δανειοληπτών… Δυστυχώς, η κυβέρνηση βρίσκεται στην υπηρεσία των τραπεζών και όχι των πολιτών. Από κοντά και η αξιωματική αντιπολίτευση, που όχι μόνο δεν αντιδρά, αλλά σιωπηρά εγκρίνει αυτές τις κινήσεις.\nNext story Ο Γιώργος Ρακκάς μιλάει για την προσαγωγή του\nPrevious story Ν.Χουντής προς Κομισιόν: “Προστασία ιχθυοκαλλιεργητών από τον άνισο ανταγωνισμό τρίτων χωρών”


Σεμινάριο Διοίκηση διαχείριση εργων\nHome/Πολυεπιχειρησιακά Σεμινάρια/Διοίκηση διαχείριση εργων\nDecember 14, 2020 @ 8:30 am - December 18, 2020 @ 4:30 pm\nΗμερομηνίες σεμιναρίου 14-18 Δκεμβρίου 2020\nΣτη σημερινή εποχή οι περισσότεροι οργανισμοί, σε όλους σχεδόν τους τομείς της οικονομίας, εμπλέκονται στην εκτέλεση Έργων διαφόρων μεγεθών και πολυπλοκότητας. Ο σχεδιασμός και η υλοποίηση έχουν καταστεί μια διαδικασία περίπλοκη και πολύ συχνά οδηγεί σε αποκλίσεις που προκαλούν δυσμενείς επιπτώσεις στο Τελικό Κόστος, τον Χρόνο Αποπεράτωσης και την Προκαθορισμένη Ποιότητα. Οι επιπτώσεις αυτές μπορούν να θέσουν σε κίνδυνο τους στόχους ενός Έργου, να το καταστήσουν δαπανηρό και να πλήξουν την όλη βιωσιμότητα του.\nΒασικό χαρακτηριστικό ενός έργου είναι ότι πρόκειται για ένα σύνολο από αλληλοεξαρτώμενες μεταξύ τους εργασίες, που όλες μαζί έχουν σκοπό την επίτευξη συγκεκριμένων στόχων και οι οποίες υλοποιούνται μέσα σε προκαθορισμένη χρονική περίοδο.\nΣτο σημερινό περιβάλλον λειτουργίας των επιχειρήσεων, η χρήση αποτελεσματικών τεχνικών, εργαλείων καθώς και η ανάπτυξη δεξιοτήτων και γνώσεων στη Διεύθυνση Έργου είναι πλέον επιβεβλημένες για την επιτυχία ενός Έργου.\nΤο Έργο είναι αναγκαίο να τεθεί κάτω από μια οργανωμένη Διοίκηση-Διαχείριση από την αρχική ιδέα ως την τελική παράδοση του ώστε αυτό να οργανωθεί, να προγραμματισθεί, να εκτελεστεί για να αποβεί προσοδοφόρο για τους άμεσα ενδιαφερόμενους (Ιδιοκτήτες, επενδυτές, πελάτες, τελικούς χρήστες ) του Έργου.\nΗ αποτελεσματική διαχείριση έργων εξασφαλίζει την επιτυχία και διασφαλίζει την κερδοφορία και βιωσιμότητα των επιχειρήσεων.\nΓνωρίζουν τις έννοιες και τις γνωστικές περιοχές της Διαχείρισης Έργου\nΓνωρίζουν μια ολοκληρωμένη και συστηματική μεθοδολογία διαχείρισης Έργου.\nΑναπτύξουν δεξιότητες και να χρησιμοποιούν τεχνικές και εργαλεία για την σωστή Διαχείριση Έργων\nΓνωρίζουν πώς να κατασκευάζουν, να παρακολουθούν και να ελέγχουν το χρονοδιάγραμμα των έργων.\nΑναλύουν την Πρόοδο του Έργου και να προβαίνουν σε έγκαιρες διορθωτικές ενέργειες σε περιπτώσεις αποκλίσεων.\nΚατανοούν τα στοιχεία κόστους ενός έργου και πως αυτά συνδέονται με τις υπόλοιπες παραμέτρους του.


Το ταχύπλοο της Άτζελα στο πιο εντυπωσιακό μπίτς πάρτυ.\nΑπό 6-12 χρονών\nΚάνε μια βόλτα δίπλα στη θάλασσα με το σπορ αυτοκίνητο παραλίας,που ρυμουλκεί το απίθανο ταχύπλοο πάνω στο τρέιλερ. Βρες το ιδανικό μέρο για να ρίξεις το σκάφος στη θάλασσα και μετά μπες μέσα και ξεκίναμε την Άντρεα και την Έμμα!\nΚατευθύνσου προς το μπιτς πάρτι, γίνε φίλη με τη γλυκιά χελώνα και μετά χαλάρωσε στην παραλία με μερικά χοτ ντογκ από το μπάρμπεκιου. Απέκτησε τουβλάκια Lego Friends τώρα, κάνοντας την παραγγελία σου online!\nBarbie Παραμυθένιο Καστράκι-Βαλιτσάκι Με Πριγκίπισσα